Source: https://www.iusinfo.si/Obvestila/Arhiv/2019_Tednik_IUS-INFO_XVII_05___07_februar.htm
Timestamp: 2019-06-16 05:24:35+00:00

Document:
Februar 2019, številka 05 / letnik XVII.
Iz protipravnega ravnanja ne nastane pravica.
>> Uresničitev ustavne odločbe o financiranju zasebnih šol
Ustavno sodišče je v odločbi U-I-269/12 leta 2014 ugotovilo, da je Zakon o organizaciji in financiranju vzgoje in izobraževanja (ZOFVI) v neskladju z Ustavo v delu, ki določa, da država javno veljavne programe osnovnošolskega izobraževanja financira 85-odstotno. V izreku so v evidenčnih stavkih zapisali, da drugi odstavek 57. člena Ustave učencem zagotavlja pravico do brezplačnega obiskovanja obveznega javno veljavnega programa osnovnošolskega izobraževanja na javni ali na zasebni šoli. Dozdajšnja razprava o odločbi ustavnega sodišča je pokazala, da si politični akterji različno razlagajo odločitev sodnikov. Nekateri so prepričani, da je ustavno sodišče naročilo 100-odstotno financiranje celotnega javnega programa, spet drugi pa menijo, da so mogoče tudi druge rešitve.
Novi strokovni članki iz revije Delavci in delodajalci
>> Znova o soglasju k dvigu odvetniške tarife
Upravno sodišče je v upravnem sporu ugodilo Odvetniški zbornici Slovenije in razveljavilo akt ministrstva za pravosodje iz 11. januarja 2016, s katerim takratni minister Goran Klemenčič ni dal soglasja k dvigu vrednosti odvetniške točke. Ministrstvo bo moralo tako o soglasju odločati znova, so sporočili z upravnega sodišča.
>> Za člana Sodnega sveta trije prijavljeni
Na javni poziv za zbiranje predlogov kandidatov za člana Sodnega sveta so se prijavili Marjan Feguš, Boris Ostruh in Saša Prelič, je predsednik republike Borut Pahor sporočil poslanskim skupinam, s katerimi se bo v naslednjih dneh tudi posvetoval na to temo. Novega člana sicer iščejo po tistem, ko je Sodni svet zapustila Verica Trstenjak. Zakon o sodnem svetu (ZSSve) določa, da predsednik republike kandidate za člana Sodnega sveta predlaga izmed univerzitetnih profesorjev prava, odvetnikov in drugih pravnikov. Predlagano število članov mora biti večje od števila članov, ki se volijo, vendar največ dvakrat toliko. V tem primeru predsednik republike za eno mesto pošlje imeni dveh kandidatov, med katerima nato izbira DZ.
>> Priprava slovenskega odgovora glede tožbe zaradi arbitraže
Zunanji minister Miro Cerar je na zaprti seji odbora državnega zbora za zunanjo politiko predstavil, katere argumente bodo uporabili v odgovoru glede tožbe zaradi arbitraže in da v te argumente čvrsto verjamejo. Pred pripravo odgovora so se posvetovali s strokovnjaki za evropsko in mednarodno pravo iz Slovenije in odvetniki iz tujine. Slovenijo bo v postopku zastopala agentka Maja Menard, ki je bila tudi na seji OZP. Kdo bo še v ekipi, je stvar dogovora. Povabilo na Sodišče EU glede nekaterih procesnih vprašanj Cerar pričakuje že v nekaj mesecih, ko bo šlo za vsebino, pa jeseni in pozneje.
>> Upravno sodišče zavrnilo pritožbo Borisa Popoviča
>> Nakopičene težave v zaporih
Odbor DZ za pravosodje je včeraj opravil razpravo o stanju v slovenskem zaporskem sistemu, v kateri so pritrdili ugotovitvi ministrice Andreje Katič, da se je v tem sistemu nagrmadilo veliko problemov, ki izhajajo iz pomanjkanja kadra in ker se ni vlagalo v sistem. Razpravo so sklenili s sklepoma, naj ministrstvo na podlagi ugotovitev iz razprave celovito prouči stanje v zavodih za prestajanje kazni in jim o svojih ugotovitvah poroča v roku dveh mesecev, po potrebi pa naj tudi pripravi potrebne normativne spremembe. Odbor je opravil tudi razpravo o predlogu rebalansa proračuna za pravosodno ministrstvo za letošnje leto. Poslanci so izpostavljali zmanjšanje sredstev, namenjenih zaporskemu sistemu.
>> Sodelovanju pri pregonu uradnih oseb
Generalni državni tožilec Drago Šketa in generalna direktorica policije Tatjana Bobnar sta podpisala dogovor o medsebojnem sodelovanju policije in oddelka za preiskovanje in pregon uradnih oseb s posebnimi pooblastili na tožilstvu, ki določa pravila medsebojnega sodelovanja in obveščanja.
>> Pripor zoper kriminalista in še enega osumljenca
Preiskovalni sodnik je včeraj odredil pripor zoper kriminalista zaradi suma kaznivega dejanja neupravičenega prometa s prepovedanimi drogami in še zoper eno osebo brez policijskih pooblastil zaradi suma enakega kaznivega dejanja, so sporočili s posebnega oddelka SDT. Kriminalist naj bi med drugim prodajal tablete s prepovedanimi substancami.
>> Kartelno dogovarjanje avtobusnih prevoznikov
Agencija za varstvo konkurence (AVK) je v zadevi kartelnega dogovarjanja avtobusnih prevoznikov na javnem razpisu izdala odločbo o prekršku, s katero je trem družbam - Arriva Alpetour, Nomago in Integral Brebus - in njihovim odgovornim osebam izrekla za 3,07 milijona evrov glob.
>> Poročanje medijev z javnih sej organov vedno dovoljeno
Informacijski pooblaščenec poudarja, da je poročanje medijev s sej organov, ki so odprte za javnost, vedno dovoljeno. Če pa medij nastopa v vlogi podjetja, ki naročnikom ponuja storitev snemanja, pa tudi zanj veljajo pravila iz splošne uredbe o varstvu podatkov, so pojasnili. S tem so se odzvali na očitke o prepovedi poročanja medijem.
>> Pregon trgovine z ljudmi
V Sloveniji področje reintegracije žrtev trgovine z ljudmi še ni urejeno, kot bi moralo biti, zato mu bo treba posvetiti več pozornosti. Več bo treba narediti tudi pri pregonu, saj je obtožb storilcev tovrstnih kaznivi dejanj relativno malo, je bilo slišati na seji komisije DZ za peticije. Predstavnica društva Ključ, ki se ukvarja z reintegracijo žrtev, Polona Kovač, je opozorila, da področje reintegracije v Sloveniji ni povsem urejeno, ker so vse pravice žrtve, vključno z zdravstveno oskrbo, vezane na čas trajanja statusa žrtve, ta pa na čas, ko trajajo uradni postopki.
>> Novi pojavi kršitev pravic delavcev
Skei in Delavska svetovalnica sta na včerajšnji problemski konferenci v Mariboru predstavila problematiko tistih agencij za posredovanje delavcev, ki dejansko kot kooperanti izvajajo storitve za določeno podjetje, pri tem pa so delavcem, večinoma tujim, kršene številne delavske pravice. Sodelujoči so izpostavili, da je nadzora nad tem malo.
>> Družbena omrežja vse bolj odzivna na sovražni govor
Odzivnost družbenih omrežij na prijave slovenskih primerov sovražnega govora se je v primerjavi z zadnjim merjenjem v sklopu projekta Spletno oko, izvedenim pred letom dni, še nekoliko izboljšala. V povprečju so skupaj odstranila 91,7 odstotka prijavljenih vsebin, pri čemer predvsem Twitter še vedno močno zaostaja za zastavljenimi cilji.
Novosti Zakona o izvršbi in zavarovanju, 4. april 2019, Ljubljana
>> Ugotovitev obstoja delovnega razmerja
V primeru spora o obstoju delovnega razmerja med delavcem in delodajalcem je najprej presojalo sodišče prve stopnje, ki je po oceni izvedenih dokazov zaključilo, da je imelo tožničino razmerje s toženo stranko v navedenem obdobju vse elemente delovnega razmerja. Zato dejstvo, da je tožnica delo pri toženi stranki opravljala na podlagi napotnice študentskega servisa, ni predstavljajo ovire za ugotovitev obstoja delovnega razmerja. Pritožbeno sodišče VDSS Sodba Pdp 468/2018 pa je tudi izpostavilo, da okoliščine, ki jih tožena stranka izpostavlja v pritožbi, da si je tožnica sama organizirala delo in da je lahko odšla z dela, kadar je hotela, niso bile bistvene, saj je sodišče kot odločilnega izpostavilo predvsem obseg dela, ki ga je tožnica opravila oziroma primerjava z obsegom dela, ki so ga pri toženi stranki opravljali delavci v delovnem razmerju.
Bojan Brežan, Jurij Lampič:
Marko Djinovic:
Krešimir Starčević, Ana Bačić:
1. februarja je bila objavljena razlaga Aneksa h Kolektivni pogodbi za negospodarske dejavnosti v Republiki Sloveniji. Razlaga določa, da se šteje, da izpolnjuje pogoj za pravico do jubilejne nagrade za 40 let delovne dobe tudi javni uslužbenec, ki je bil na dan začetka veljavnosti aneksa v delovnem razmerju v javnem sektorju in je imel več kot 40 let delovne dobe pri delodajalcih v javnem sektorju. Aneks, ki velja od 8. decembra, je določil jubilejno nagrado za 40 let delovne dobe v višini 577,51 evra.
>> Potrjena varuh človekovih pravic in podpredsednik VSRS
Državni zbor je na seji 29. januarja sprejel Sklep o izvolitvi varuha človekovih pravic, in sicer je za dobo šestih let kot varuha izvolil Petra Svetino. Državni zbor izvoli varuha na predlog predsednika republike z dvotretjinsko večino glasov vseh poslancev. Svetina bo na tem mestu nasledil Vlasto Nussdorfer, ki se ji mandat izteče 23. februarja. Za dobo šestih letih je Državni zbor imenoval tudi novega podpredsednika Vrhovnega sodišča RS dr. Miodraga Đorđevića, vrhovnega sodnika svetnika. Njegova predhodnica je bila mag. Nina Betetto, ki se ji je mandat iztekel že 12. maja 2017.
>> Zbiranje kandidatur za namestnico oziroma namestnika predsednika KPK
Objavljen je javni poziv za zbiranje kandidatur za namestnika predsednika Komisije za preprečevanje korupcije, ki ga imenuje predsednik republike izmed kandidatov, ki mu jih posreduje izbirna komisija. Namestnik predsednika KPK mora biti oseba, za katero je na podlagi dosedanjega dela, ravnanja ali vedenja možno utemeljeno sklepati, da bo funkcijo v KPK opravljal zakonito in v skladu s pravili stroke. Namestnik predsednika KPK je imenovan za dobo petih let. Na funkcijo je lahko imenovan dvakrat zapored. Zbiranje predlogov poteka do 1. marca 2019 do 15. ure.
>> Drugi novi predpisi: UL št. 7
Pravni rokovnik 2019 - na voljo še nekaj izvodov!
Časovna lestvica vsebuje vseh 18 verzij besedil tega zakona, v primerjalniku členov pa lahko še posebej natančno ugotavljate spremembe v samem besedilu - npr. 9. člen Zmed (o izdajatelju medija ter komentarjih javnosti) pred in po noveli.
ZMed je vsebinsko povezan z več kot 120 strokovnimi članki, več kot 275 judikati slovenskih sodišč (ustavno, vrhovno, višja, upravno) in več kot 1.000 judikati Sodišča EU. Vse te povezave so dodane tudi ob posameznih členih, na katere se vsebinsko navezujejo.

References: sodišče 
 sodišče 
 sodišče 
 Sodišče 
 sodišče 
 sodišče 
 sodišče 
 sodišče